Anjing pemburu berbulu dawai Istria

Anjing pemburu berbulu dawai Istria atau anjing pemburu berbulu kasar Istria ialah satu baka anjing dari Croatia. Ia merupakan anjing pemburu bau berbulu kasar yang masih dibela terutamanya sebagai anjing pemburu berbanding dengan sebagai peliharaan.

Perihal

Penampilan
Anjing baka ini boleh berbeza-beza saiz kerana anjing ini masih dibiakbakakan terutamanya untuk perburuan. Maka, tekanan mungkin terletak pada prestasi berbanding dengan pada syarat penampilan spesifik. Ia berukuran seberaat  dan berdiri setinggi  pada paras kelasa.

Bulu dawai baka ini tahan cuaca untuk perburuan. Lapis atas berukuran sepanjang  dan biasanya sekali dengan lapis bawah seperti wul. Warnanya putih dengan tanda-tanda kuning atau jingga, biasanya di telinga. Telinganya lebar dan tergantung dengan rata dan ekornya panjang menegak dan melengkung ke arah dalam.

Perangai
Oleh sebab anjing pemburu berbulu dawai Istria dibiakbakakan terutamanya untuk perburuan berbanding dengan sebagai pendamping, ia cenderung degil dan lebih mencabar untuk dilatih berbanding dengan baka lain.

Sejarah
Sungguhpun namanya menunjukkan Istria sebagai tempat asal, tempat pembentukan baka juga merupakan Pesisir Croatia, Dalmatia, Gorski Kotar, dan Lika. Baka ini pertama kali mengambil bahagian dalam pertunjukan pengakuran di Vienna pada tahun 1866.

Asal usul bagi anjing pemburu berbulu dawai Istria telah dipertikaikan sejak tahun 1960-an dengan persaingan tuntutan antara Croatia dengan Slovenia. Pada tahun 2003, Persekutuan Kinologi Antarabangsa mengiktiraf baka ini sebagai baka yang berasal dari Croatia.

Lihat juga
 Senarai baka anjing
 Anjing pemburu berbulu pendek Istria
 Anjing pemburu Posavina

Catatan

Rujukan

Sumber



Pemburu Berbulu Dawai Istria, Anjing
Pemburu Berbulu Dawai Istria, Anjing
Pemburu Berbulu Dawai Istria, Anjing
Pemburu Berbulu Dawai Istria, Anjing
Pemburu Berbulu Dawai Istria, Anjing